**A genetikai erőforrásokhoz való hozzáféréssel és a hasznosításukból származó hasznok igazságos és méltányos megosztásával kapcsolatos nemzetközi és európai közösségi jogi aktusok végrehajtásának egyes szabályairól, valamint a hazai megvalósításához szükséges további intézkedésről szóló kormányrendelet tervezetének kommunikációja**

A biológiai sokféleség védelmének egyik fontos alapelve, hogy bármilyen hasznot, mely genetikai erőforrásokkal kapcsolatos kutatásból, fejlesztésből, illetve a kutatás-fejlesztés eredményeként létrejövő termékből származik, igazságosan és méltányosan meg kell osztani a genetikai erőforrás szolgáltatójával. Jelen Kormányrendelet a Biológiai Sokféleség Egyezmény, a Nagojai Jegyzőkönyv és a hozzá kapcsolódó uniós rendelet végrehajtásának eszköze. A szabályozás kialakítása során a Nagojai Jegyzőkönyv által is hangsúlyozott átláthatóság és jogbiztonság megteremtése mellett fontos szempont volt, hogy a felhasználók adminisztrációs kötelezettségeit a lehető legkisebb mértékűre szorítsuk.